Μελέτη της ενισχυτικής δράσης της γάζας οξειδωμένης απορροφήσιμη σελουλόζης στην ακεραιότητα των αναστομώσεων παχέος εντέρου: πειραματική μελέτη σε κονίκλους.
Creators: name: Βολουδάκης, Νικόλαος Κωνσταντίνου
Publisher: name: Aristotle University of Thessaloniki
Year: 2015
Subjects: Παχύ έντερο - αναστόμωση
Διαφυγή – Πίεση διάσπασης
Οξειδωμένη κυτταρίνη
Colon anastomosis
anastomotic leak- Bursting pressure
Oxidized cellulose

description: Εισαγωγή Η διαφυγή από την αναστόμωση παραμένει μία μείζων επιπλοκή των κολοορθικών επεμβάσεων. Η βέλτιστη τεχνική για την ελαχιστοποίηση της είναι υπό διερεύνηση. Στόχος αυτής της πειραματικής μελέτης είναι να αξιολογήσει τον ρόλο της γάζας οξειδωμένης κυτταρίνης στην ακεραιότητα της αναστόμωσης. Υλικό και μέθοδοι 16 κόνικλοι Νέας Ζηλανδίας τυχαιοποιήθηκαν σε δύο ομάδες των οχτώ. Στην ομάδα Α η αναστόμωση έγινε συμβατικά με το χέρι. Στην δεύτερη ομάδα η αναστόμωση ενισχύθηκε με γάζα οξειδωμένης κυτταρίνης. Την 8η μετεγχειρητική ημέρα, οι κόνικλοι θυσιάστηκαν. Αξιολογήθηκε η ύπαρξη, ο τύπος και η ισχύς των συμφύσεων. Μετρήθηκε η πίεση διάσπασης και το χειρουργικό παρασκεύασμα εξετάστηκε ιστολογικά. Αποτελέσματα Όλοι οι κόνικλοι επιβίωσαν ως την 8η μετεγχειρητική ημέρα. Η μέση πίεση διάσπασης στην ομάδα Α ήταν 140.625(±30.52)mmHg ενώ της ομάδας Β 116.26(±22.79)mmHg, χωρίς στατιστικά σημαντική διαφορά (p=0.092). Η χρήση γάζας οξειδωμένης κυτταρίνης οδήγησε στον σχηματισμό ισχυρότερων συμφύσεων (p=0.596) με κίνδυνο εμφάνισης (odds ratio) 2.873 (p=0.099). Επίσης προδιέθεσε στον σχηματισμό σύνθετων συμφύσεων, με συμμετοχή πολλών δομών (3/8 έναντι 0/8 της ομάδας Α). Από την παθολογοανατομική εξέταση προέκυψε στατιστικά σημαντική διαφορά υπέρ της ομάδας Β όσον αφορά την συσσώρευση πολυμορφοπύρηνων και στοιχείων νεοαγγείωσης (p=0.01 και p=0.007 αντίστοιχα).Συμπεράσματα Η ενίσχυση των κολο-κολικών αναστομώσεων με γάζα οξειδωμένης κυτταρίνης δεν βελτιώνει την πίεση διάσπασης και αυξάνει τον σχηματισμό συμφύσεων στους κονίκλους. Ακόμα παρατείνει την φάση φλεγμονής και νεοαγγείωσης στην επούλωση της αναστόμωσης.
description: Introduction Anastomotic leak still remains a dreaded complication in colorectal surgery. The optimal anastomotic technique that minimizes its incidence has yet to be found. The aim of this experimental study was to evaluate the effect of resorbable oxidized cellulose in colonic anastomosis integrity. Materials and methods 16 New Zealand rabbits were randomly assigned into two groups of 8 each. In group A the anastomosis was performed using the standard hand-sewn technique. In group B the hand-sewn technique was reinforced with oxidized cellulose gauze. On the 8th postoperative day the rabbits were sacrificed. The presence and type of adhesions were evaluated. Anastomotic bursting pressure was measured and the surgical specimen was obtained for histological analysis. Results All 16 rabbits survived until day 8. The mean burst pressure of group A was 140.625(±30.52)mmHg while group’s B 116.26(±22.79)mmHg but no statistical difference was found (p=0.092). Oxidized cellulose produced graded increase in adhesion formation (p=0.596) yielding an odds ratio of 2.873 (p=0.099). Oxidized cellulose facilitated complex adhesion formation with more than one participating organ (3/8 rabbits versus 0/8). Histological analysis exhibited significantly higher levels of neutrophils and neovascularization elements in the intervention group (p=0.01 and p=0.007 respectively). Conclusions The reinforcement of colonic anastomosis with oxidized cellulose gauze does not improve bursting pressure values or adhesion formation in rabbits. Moreover it prolongs the inflammatory and neovascularization process of anastomotic healing.